รัฐบาลจีนแต่งตั้ง Yi Gang เป็นผู้ว่าธนาคารกลางจีนคนใหม่แทนผู้ว่าคนเดิม - FINNOMENA
นายอี้ กัง ได้รับการเสนอชื่อให้ดำรงตำแหน่งผู้ว่าการธนาคารกลางจีน แทนนายโจว เสี่ยวฉวน ที่จะเกษียณในเร็วๆนี้
19 มี.ค. 2561

นายอี้ กัง ได้รับการเสนอชื่อให้ดำรงตำแหน่งผู้ว่าการธนาคารกลางจีน แทนนายโจว เสี่ยวฉวน ที่จะเกษียณในเร็วๆนี้
สำนักข่าวซินหัวรายงานว่า นายหลี่ เค่อเฉียง นายกรัฐมนตรีจีน ได้เสนอชื่อนายอี้ต่อที่ประชุมสภาประชาชนแห่งชาติ (เอ็นพีซี) ชุดที่ 13 โดยที่ประชุมจะโหวตให้การรับรองตำแหน่งดังกล่าวในวันนี้
นายอี้ วัย 60 ซึ่งปัจจุบันดำรงตำแหน่งรองผู้ว่าการธนาคารกลางจีน มีทักษะการพูดภาษาอังกฤษได้ดีเช่นเดียวกับนายโจว เสี่ยวฉวน และยังมีสายสัมพันธ์ที่ยาวนานกับบรรดาผู้นำทางเศรษฐกิจทั่วโลก
ทั้งนี้ การที่ที่ประชุมเอ็นพีซี ประกาศรับรองให้นายอี้ ขึ้นรับตำแหน่งผู้ว่าการธนาคารกลางจีนถือเป็นการส่งสัญญาณว่า รัฐบาลจีนต้องการเดินหน้านโยบายการเงินในปัจจุบันให้เป็นไปอย่างต่อเนื่อง ในช่วงเวลาที่ตลาดการเงินของจีนมีการเปิดเสรี และอัตราการเติบโตทางเศรษฐกิจเริ่มชะลอตัวลง หลังจากที่ขยายตัวอย่างร้อนแรงในช่วงหลายสิบปีที่ผ่านมา
ที่มา : http://www.bangkokbiznews.com/news/detail/796035
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: